Mn. Alexandre Codinach: de setembre 2019\nBon dia amb el Papa Francesc - Paraula del Senyor i Santoral / Dimarts 1 d’octubre de 2019\n☀Bon dia amb el Papa Francesc - Paraula del Senyor i Santoral / Dimarts 1 d’octubre de 2019 / Dia Internacional de les Persones d'Edat☀\n«El missatge de Déu és el de la cultura de l'esperança, representada en la nostra societat per vells i joves, que constitueixen la certesa de la supervivència d'un país, d'una pàtria i de l'Església. El senyal de la presència de Déu es troba quan un poble es preocupa per la gent gran i els nens, i els té com el seu tresor perquè són la promesa d'un futur.\nQuan es descuiden als vells es perd - diguem-ho sense vergonya - la tradició, la tradició que no és un museu de coses velles, és la garantia del futur, és el suc de les arrels que fa créixer l'arbre i dóna flors i fruits».\n(De l’homilia del Papa Francesc, ahir dilluns 30 de setembre de 2019, a la Missa matutina celebrada a la Capella de la Casa de Santa Marta del Vaticà).\n«Quan es complien els dies en què Jesús havia de ser endut al cel, resolgué de fer camí cap a Jerusalem» (Lluc 9,51).\n-Santa Teresa de l’Infant Jesús, verge carmelitana i doctora de l’Església.\nBon dia amb el Papa Francesc - Paraula del Senyor i Santoral / Dilluns 30 de setembre de 2019\n☀Bon dia amb el Papa Francesc - Paraula del Senyor i Santoral / Dilluns 30 de setembre de 2019 / Dia Internacional de la Traducció☀\n«Estimar el proïsme vol dir sentir compassió pel patiment dels germans i les germanes, apropar-se, tocar les seves nafres, compartir les seves històries, per manifestar-los concretament la tendresa que Déu els té. Vol dir fer-se proïsme de tots els vianants apallissats i abandonats en els camins del món, per alleujar les seves ferides i portar-los al lloc d'acollida més proper, on se'ls pugui atendre en les seves necessitats».\n(De l'homilia del Papa Francesc a la Missa celebrada en ocasió de la Jornada Mundial del Migrant i del Refugiat - Plaça de Sant Pere del Vaticà - Diumenge 29 de setembre del 2019).\n«Jesús els digué: Qui acull aquest infant en nom meu, m'acull a mi, i qui m'acull a mi, acull el qui m'ha enviat» (Lluc 9,47-48).\nBon dia amb el Papa Francesc - Paraula del Senyor i Santoral / Diumenge 29 de setembre de 2019\n☀Bon dia amb el Papa Francesc - Paraula del Senyor i Santoral / Diumenge 29 de setembre de 2019 / Dia Mundial del Cor - Dia Mundial de la Retinosi Pigmentària - Dia Internacional de les Persones Sordes☀\n«"No es tracta només de migrants". La presència dels migrants i dels refugiats, com en general de les persones vulnerables, representa avui dia una invitació a recuperar algunes dimensions essencials de la nostra existència cristiana i de la nostra humanitat, que corren el risc d'adormir-se amb un estil de vida ple de comoditats. Raó per la qual, "no es tracta només de migrants" vol dir que en mostrar interès per ells, ens interessem també per nosaltres, per tots; que cuidant d'ells, tots creixem; que escoltant-los, també donem veu a aquesta part de nosaltres que potser mantenim amagada perquè avui no està ben vista».\n(Del Missatge del Papa Francesc per a la Jornada Mundial del Migrant i del Refugiat - 2019)\n«Un pobre que es deia Llàtzer s'estava ajagut vora el seu portal amb tot el cos nafrat, esperant de satisfer la fam amb les engrunes que queien de la taula del ric» (Lluc 16,20-21).\nBon dia amb el Papa Francesc - Paraula del Senyor i Santoral / Dissabte 28 de setembre de 2019\n☀Bon dia amb el Papa Francesc - Paraula del Senyor i Santoral / Dissabte 28 de setembre de 2019 / Dia Mundial de la Lluita contra la Ràbia - Dia Internacional del Dret d'Accés Universal a la Informació☀\n«Si els avenços tecnològics fossin la causa de desigualtats cada cop més marcades, no podríem considerar-los progressos reals. L’anomenat progrés tecnològic de la humanitat, si es convertís en enemic del bé comú, portaria a una regressió infeliç, a una forma de barbàrie dictada per la llei dels més forts. Per tant, benvolguts amics, us agraeixo perquè amb el vostre treball us dediqueu a un esforç de civilització, que també es mesurarà amb l'objectiu de reduir les desigualtats econòmiques, educatives, tecnològiques, socials i culturals».\n(del Papa Francesc als participants en el Seminari “El Bé Comú a l’Era Digital” – Sala Clementina del Vaticà – Divendres 27 de setembre de 2019).\n«Graveu bé aquestes paraules dins vostre: el Fill de l'home ha de ser entregat en mans dels homes» (Lluc 9,44).\nBon dia amb el Papa Francesc - Paraula del Senyor i Santoral / Divendres 27 de setembre de 2019\n☀Bon dia amb el Papa Francesc - Paraula del Senyor i Santoral / Divendres 27 de setembre de 2019 / Dia Mundial del Turisme - Dia Europeu del Donant de Medul·la Òssia☀\n«Demanem al Senyor la gràcia de no ser "mig cristians", i acontentar-nos amb una falsa pau interior que no dóna fruits. La conversió que el Senyor ens demana no pot ser ajornada per a demà. Que el Senyor ens ajudi a despertar l'esperit de la tebiesa, per lluitar contra aquesta suau anestèsia de la vida espiritual».\n(De l’homilia del Papa Francesc, ahir dijous 26 de setembre de 2019, a la Missa matutina celebrada a la Capella de la Casa de Santa Marta del Vaticà).\n«Ell els preguntà: I vosaltres, qui dieu que sóc? Pere li respongué: El Messies de Déu» (Lluc 9,20).\nBon dia amb el Papa Francesc - Paraula del Senyor i Santoral / Dijous 26 de setembre de 2019\n☀Bon dia amb el Papa Francesc - Paraula del Senyor i Santoral / Dijous 26 de setembre de 2019 / Dia Europeu de les Llengües - Dia Internacional per a l'Eliminació Total de les Armes Nuclears☀\n«Els diaques a l'Església no són sacerdots de segona classe, no. Són custodis de la Paraula i la caritat. Són els custodis del servei a l'Església. I és precisament aquesta harmonia entre el servei a la Paraula i el servei a la caritat el que representa el llevat que fa créixer el cos eclesial.\nEls càncers diabòlics com són la murmuració i la calumnia (que ja van patir els primers diaques, especialment Esteve), neixen de la voluntat de destruir la reputació d'una persona, agredeixen al cos eclesial, i el danyen greument».\n(del Papa Francesc en la 9a. Catequesi sobre el Llibre dels Fets dels Apòstols en l’Audiència General d’ahir dimecres 25 de setembre de 2019 – Plaça de Sant Pere del Vaticà).\n«Herodes va dir: A Joan, jo el vaig fer decapitar. Però, qui és aquest de qui sento a dir tot això? I tenia ganes de veure Jesús» (Lluc 9,9).\nBon dia amb el Papa Francesc - Paraula del Senyor i Santoral / Dimecres 25 de setembre de 2019\n☀Bon dia amb el Papa Francesc - Paraula del Senyor i Santoral / Dimecres 25 de setembre de 2019 / Dia Internacional de la Atàxia - Dia Mundial del Farmacèutic☀\n«Existeix una veritable voluntat política per destinar més recursos humans, financers i tecnològics amb l'objectiu de mitigar els efectes negatius del canvi climàtic i ajudar les poblacions més pobres i vulnerables?\nEstem davant d'un desafiament de la civilització en favor del bé comú. Es tracta d'un dels principals reptes que hem d'afrontar i per això la humanitat està cridada a conrear tres grans qualitats morals: honestedat, responsabilitat i valentia».\n(Del vídeo missatge del Papa Francesc dirigit als participants en la Cimera sobre l'Acció Climàtica ONU 2019).\n«Quan entreu en una casa, quedeu-vos-hi fins que deixeu aquell lloc. I si no us acullen, sortiu d'aquella població i espolseu-vos la pols dels peus com a acusació contra ells» (Lluc 9,4-5).\nBon dia amb el Papa Francesc - Paraula del Senyor i Santoral / Dimarts 24 de setembre de 2019\n☀Bon dia amb el Papa Francesc - Paraula del Senyor i Santoral / Dimarts 24 de setembre de 2019 / Dia Internacional d'Investigació contra el Càncer – Dia Mundial del Goril·la☀\n«Per renovar la vostra harmonia amb el Magisteri de l'Església, us exhorto a ser la veu de la consciència d'un periodisme capaç de distingir el bé del mal, les opcions humanes de les inhumanes. El periodista -que és el cronista de la història- està cridat a reconstruir la memòria dels fets, a treballar per la cohesió social, a dir la veritat a qualsevol preu. Això vol dir també ser lliure davant el públic: parlar a l'estil evangèlic: "sí, sí", "no, no", perquè la resta ve del maligne».\n(Del discurs del Papa Francesc als membres de la Unió Catòlica de la Premsa Italiana - Sala Clementina del Vaticà - Dilluns 23 de setembre del 2019).\n«La meva mare i els meus germans són els qui escolten la paraula de Déu i la compleixen» (Lluc 8,21).\nBon dia amb el Papa Francesc - Paraula del Senyor i Santoral / Dilluns 23 de setembre de 2019\n☀Bon dia amb el Papa Francesc - Paraula del Senyor i Santoral / Dilluns 23 de setembre de 2019 / Dia Internacional Contra l'Explotació Sexual i el Tràfic de Persones - Dia Internacional de les Llengües de Senyals☀\n«Davant les nostres mancances i els nostres errors Jesús ens assegura que sempre som a temps per curar amb el bé el mal que hem fet. Qui ha causat llàgrimes, fer feliç algú; qui ha robat indegudament, doni a qui està en necessitat. En fer-ho, serem lloats pel Senyor "perquè hem actuat amb astúcia", és a dir, amb la saviesa d'aquells que es reconeixen com a fills de Déu i es posen en joc pel Regne del cel».\n(Del Papa Francesc abans del rés de l’Àngelus - Diumenge 22 de setembre de 2019 - Plaça de Sant Pere del Vaticà).\n«No hi ha res d'amagat que no s'hagi de descobrir, ni res de secret que no s'hagi de saber i no s'hagi de conèixer» (Lluc 8,17).\nBon dia amb el Papa Francesc - Paraula del Senyor i Santoral / Diumenge 22 de setembre de 2019\n☀Bon dia amb el Papa Francesc - Paraula del Senyor i Santoral / Diumenge 22 de setembre de 2019 / Dia Europeu Sense Cotxes☀\nSovint passa que l'Església és un record fred per a l'home d'avui, o una amarga decepció. Molts, especialment a Occident, tenen la impressió d'una Església que no els entén i que està lluny de les seves necessitats.\nHem de preocupar-nos quan percebem una Església mundana que segueix els criteris d'èxit del món i oblida que no existeix per proclamar-se a si mateixa, sinó a Jesús. Perquè l'Església quan no sent la cremor de portar l'Evangeli en el present, acaba sent més una bonica troballa de museu que la senzilla i festiva casa del Pare.\n(De l'audiència del Papa Francesc als participants en la Trobada Internacional de Centres Acadèmics, Moviments i Escoles de Nova Evangelització - Sala Clementina del Vaticà - Dissabte, 21 de setembre de 2019).\n«No podeu servir alhora Déu i el diner» (Lluc 16,13).\n-Sants Pau Chong Ha-sang i Agustí Yu Chingil, màrtirs\nBon dia amb el Papa Francesc - Paraula del Senyor i Santoral / Dissabte 21 de setembre de 2019\n☀Bon dia amb el Papa Francesc - Paraula del Senyor i Santoral / Dissabte 21 de setembre de 2019 / Dia Internacional de la Pau - Dia Mundial de l'Alzheimer☀\n«Tot i que no totes les intervencions mèdiques produeixen la curació física, l'assistència sanitària prestada amb un cor humà tindrà sempre la capacitat de beneficiar la vida, en l'esperit i en el cos. Per això, el compromís de cada operador sanitari al costat del malalt troba la seva expressió més madura i també més eficaç quan està animat per l'amor».\n(Del discurs del Papa Francesc als participants en el simposi que porta per tema: «La família immigrant i les seves exigències sanitàries», organitzat per "SOM Community Care" - Aula Pau VI del Vaticà - divendres 20 de setembre del 2019).\n«El metge, no el necessiten els qui estan bons, sinó els qui estan malalts...No he vingut a cridar els justos, sinó els pecadors» (Mateu 9,12-13).\nBon dia amb el Papa Francesc - Paraula del Senyor i Santoral - Dijous 19 de setembre de 2019\n☀Bon dia amb el Papa Francesc - Paraula del Senyor i Santoral / Dijous 19 de setembre de 2019☀\n«Pensem en la història dels cristians, també a la història de l'església, amb tants pecats, amb tants escàndols, amb tantes coses lletges, durant aquests dos segles. Per què no s'ha ensorrat? Perquè Déu és allà. Nosaltres som pecadors, també moltes vegades donem escàndol, moltes, però Déu és amb nosaltres, i Déu salva primer a nosaltres i després a ells, però sempre salva el Senyor, la força és Déu amb nosaltres».\n(del Papa Francesc en la 8a. Catequesi sobre el Llibre dels Fets dels Apòstols en l’Audiència General d’ahir dimecres 18 de setembre de 2019 – Plaça de Sant Pere del Vaticà).\n«Hi havia al poble una dona que era una pecadora. Quan va saber que Jesús era a taula a casa del fariseu, hi anà amb una ampolleta d'alabastre plena de perfum i es quedà plorant als peus de Jesús, darrere d'ell» (Lluc 7,37-38).\nBon dia amb el Papa Francesc - Paraula del Senyor i Santoral / Dimecres 18 de setembre de 2019\n☀Bon dia amb el Papa Francesc - Paraula del Senyor i Santoral / Dimecres 18 de setembre de 2019☀\n«La compassió ens porta pel camí de la veritable justícia, salvant així de tancar-nos en nosaltres mateixos. En els evangelis, Jesús moltes vegades s'omple de compassió. La compassió és implicar-se en el problema dels altres. Si la compassió és el llenguatge de Déu, moltes vegades el llenguatge humà és la indiferència. Quantes vegades mirem cap a una altra banda i tanquem la porta a la compassió. Podem fer un examen de consciència: jo habitualment miro cap a una altra banda? O deixo que l'Esperit Sant em porti pel camí de la compassió?».\n(De l’homilia del Papa Francesc, ahir dimarts, 17 de setembre de 2019, en la Missa matutina celebrada a la Capella de la Casa de Santa Marta del Vaticà).\n«Ha vingut el Fill de l'home, que menja i beu, i dieu: "Aquí teniu un golut i un bevedor, amic de publicans i pecadors”» (Lluc 7,34).\nBon dia amb el Papa Francesc - Paraula del Senyor i Santoral / Dimarts 17 de setembre de 2019\n☀Bon dia amb el Papa Francesc - Paraula del Senyor i Santoral / Dimarts 17 de setembre de 2019 / Dia Mundial de la Seguretat del Pacient☀\n«Qui de nosaltres ha resat pels governants? Qui de nosaltres ha resat pels parlamentaris perquè puguin posar-se d'acord i tirar endavant la pàtria? Hem de convertir-nos i pregar pels polítics de totes les ideologies. Pregar pels governants. També els governants han de resar pel seu poble. Els governants són responsables de la vida d'un país. És bonic pensar que, si el poble resa pels governants, els governants seran capaços també de resar pel poble».\n(De l’homilia del Papa Francesc en la Missa matutina celebrada a la Capella de la Casa de Santa Marta del Vaticà, ahir dilluns 16 de setembre de 2019).\n«S'acostà al fèretre i el va tocar...Ell digué: Jove, aixeca't. El mort va incorporar-se i començà a parlar. I Jesús el va donar a la seva mare» (Lluc 7,13-15).\nBon dia amb el Papa Francesc - Paraula del Senyor i Santoral / Dilluns 16 de setembre de 2019\n☀Bon dia amb el Papa Francesc - Paraula del Senyor i Santoral / Dilluns 16 de setembre de 2019 / Dia Internacional per a la Protecció de la Capa d’Ozó☀\n«L'Evangeli d'avui comença amb alguns que critiquen Jesús, veient-lo en companyia de cobradors d’impostos i pecadors, i diuen amb menyspreu: "Ell acull els pecadors i menja amb ells". Aquesta frase es revela en realitat com un anunci meravellós. Jesús acull els pecadors i menja amb ells. Això és el que succeeix amb nosaltres, a cada Missa, en cada església: Jesús s'alegra d'acollir-nos a la seva taula on s'ofereix així mateix per nosaltres. És la frase que podríem escriure en les portes de les nostres esglésies: "Aquí Jesús acull els pecadors i els convida a la seva taula"».\n(Del Papa Francesc abans del rés de l’Àngelus - Diumenge 15 de setembre de 2019 - Plaça de Sant Pere del Vaticà).\n«Senyor, no et molestis: jo no sóc digne que entris a casa meva...digues una paraula i el meu criat es posarà bo» (Lluc 7,6-7).\n-Sant Corneli, papa i Sant Cebrià (Cipriano), bisbe, màrtirs.\nBon dia amb el Papa Francesc - Paraula del Senyor i Santoral / Diumenge 15 de setembre de 2019\n☀Bon dia amb el Papa Francesc - Paraula del Senyor i Santoral / Diumenge 15 de setembre de 2019 / Dia Internacional de la Democràcia - Dia Europeu de la Salut Prostàtica☀\n(Del Papa Francesc adreçant-se a les persones que estan empresonades - Audiència a la Policia Penitenciària, al Personal de l'Administració Penitenciària i de la Justícia de Menors - Plaça de Sant Pere del Vaticà - Dissabte, 14 de setembre del 2019):\n«Mai us deixeu tancar a la cel·la fosca d'un cor desesperat, no cediu a la resignació. Déu és més gran que qualsevol problema i us espera per estimar-vos. Poseu-vos davant el Crucificat, davant la mirada de Jesús: davant seu, amb senzillesa, amb sinceritat. M'imagino mirant-vos i veient en els vostres ulls desil·lusions i frustració mentre al cor segueix bategant l'esperança, sovint lligada a la memòria dels vostres éssers estimats. Coratge, no sufoqueu mai la flama de l'esperança. Sempre mirant a l'horitzó del futur: sempre hi ha un futur d'esperança, sempre».\n«Fill, tu sempre ets amb mi, i tot el que és meu és teu. Però calia celebrar-ho i alegrar-se, perquè aquest germà teu era mort i ha tornat a la vida, estava perdut i l'hem retrobat» (Lluc 15, 31-32).\nBon dia amb el Papa Francesc - Paraula del Senyor i Santoral / Dissabte 14 de setembre de 2019\n☀Bon dia amb el Papa Francesc - Paraula del Senyor i Santoral / Dissabte 14 de setembre de 2019☀\nLes crítiques no provenen només dels nord-americans, sinó que són a tot arreu, fins i tot en la Cúria. Almenys els que t'ho diuen tenen l'avantatge de l'honestedat per dir-t'ho. No m'agrada quan les crítiques estan sota la taula: et fan somriure mostrant les dents i després et fiquen el punyal per darrere. Això no és just, no és humà»\n(Del Papa Francesc responent en el vol de tornada de Madagascar a Roma al periodista Jason Drew Horowitz, del New York Times, que li va qüestionar per les crítiques procedents d'un sector de l'Església Americana - Dimarts, 10 de setembre del 2019).\n«Déu ha estimat tant el món que ha donat el seu Fill únic perquè no es perdi cap dels qui creuen en ell, sinó que tinguin vida eterna» (Joan, 3,16).\nBon dia amb el Papa Francesc - Paraula del Senyor i Santoral / Divendres 13 de setembre de 2019\n☀Bon dia amb el Papa Francesc - Paraula del Senyor i Santoral / Divendres 13 de setembre de 2019 / Dia del Bibliotecari - Dia Internacional de la Xocolata☀\n«Desitjo promoure un esdeveniment mundial per al dia 14 de maig de 2020, que tindrà com a tema: "Reconstruir el Pacte Educatiu Global"; una trobada per revifar el compromís per i amb les joves generacions, renovant la passió per una educació més oberta i incloent, capaç de l'escolta pacient, del diàleg constructiu i de la mútua comprensió».\n(del missatge del Papa Francesc per al Llançament del Pacte Educatiu – Vaticà, 12 de setembre de 2019)\n«El deixeble no és més que el mestre; però tot deixeble, un cop instruït, serà com el seu mestre» (Lluc 6,40).\nBon dia amb el Papa Francesc - Paraula del Senyor i Santoral / Dijous 12 de setembre de 2019\n☀Bon dia amb el Papa Francesc - Paraula del Senyor i Santoral / Dijous 12 de setembre de 2019 / Dia de les Nacions Unides per a la Cooperació Sud-Sud☀\n«Ahir a la tarda vaig tornar del meu viatge apostòlic a Moçambic, Madagascar i Maurici. Dono gràcies a Déu perquè m'ha concedit dur a terme aquest itinerari com a pelegrí de pau i d'esperança.\nL'esperança del món és Crist, i el seu Evangeli és el llevat més poderós de fraternitat, llibertat, justícia i pau per a tots els pobles. Amb la meva visita, seguint les petjades dels sants evangelitzadors, vaig tractar de portar aquest llevat, el llevat de Jesús, a les poblacions moçambiqueses, malgaixos i mauricianes».\n(del Papa Francesc en l'Audiència General d'ahir dimecres 11 de setembre, a la plaça de Sant Pere del Vaticà, escollint com tema de la catequesi el seu Viatge Apostòlic a Moçambic, Madagascar i Maurici, com a peregrí de pau i esperança).\n«Estimeu els vostres enemics, feu bé als qui us odien, beneïu els qui us maleeixen, pregueu pels qui us calumnien. No judiqueu, i no sereu judicats; no condemneu, i no sereu condemnats; perdoneu, i sereu perdonats» (Lluc 6,27-28.37).\nBon dia amb el Papa Francesc - Paraula del Senyor i Santoral / Dimecres 11 de setembre de 2019\n☀Bon dia amb el Papa Francesc - Paraula del Senyor i Santoral / Dimecres 11 de setembre de 2019☀\n«A l'Evangeli, Sant Lluc ens recorda les tres exigències que el seguiment de Crist suposa:\nLa tercera exigència constitueix una crida a recuperar la memòria agraïda i reconèixer que, més aviat que una victòria personal, la nostra vida i les nostres capacitats són fruit d'un regal de Déu».\n(3.-De l'homilia del papa Francesc en la celebració de la Missa en el Camp diocesà de Soamandrakizay - Antananarivo - Madasgascar / Diumenge, 8 de setembre del 2019).\n«Feliços els qui ara ploreu: vindrà dia que riureu! Ai de vosaltres, els qui ara rieu: vindrà dia que us doldreu i plorareu!» (Lluc 6,21.25).\nTingueu un bon dimecres gaudint de la Diada Nacional de Catalunya!!\nBon dia amb el Papa Francesc - Paraula del Senyor i Santoral / Dimarts 10 de setembre de 2019\n☀Bon dia amb el Papa Francesc - Paraula del Senyor i Santoral / Dimarts 10 de setembre de 2019 / Dia Internacional per a la Prevenció del Suïcidi☀\nLa segona exigència ens mostra el difícil que resulta el seguiment del Senyor quan es vol identificar el Regne del cel amb els propis interessos personals o amb la fascinació per alguna ideologia que acaba per instrumentalitzar el nom de Déu o la religió per justificar actes de violència, segregació i fins i tot homicidi, exili, terrorisme i marginació».\n(2.-De l'homilia del papa Francesc en la celebració de la Missa en el Camp diocesà de Soamandrakizay - Antananarivo - Madasgascar / Diumenge, 8 de setembre del 2019).\n«Per aquells dies, Jesús se n'anà a la muntanya a pregar, i va passar tota la nit pregant a Déu» (Lluc 6,12).\nBon dia amb el Papa Francesc - Paraula del Senyor i Santoral / Dilluns 9 de setembre de 2019\n☀Bon dia amb el Papa Francesc - Paraula del Senyor i Santoral / Dilluns 9 de setembre de 2019☀\n«En l'Evangeli d'avui Sant Lluc ens recorda les exigències que el seguiment de Crist suposa: La primera exigència per als cristians anima a revisar els vincles familiars, ja que quan el parentiu es torna la clau decisiva i determinant de tot el que és just i bo, s'acaba per justificar i fins a consagrar certes pràctiques que desemboquen en la cultura dels privilegis i l'exclusió, favoritismes, amiguismes i, per tant, corrupció».\n(1.-De l'homilia del papa Francesc en la celebració de la Missa en el Camp diocesà de Soamandrakizay - Antananarivo - Madasgascar / Diumenge, 8 de setembre del 2019).\n«Jesús els digué: Us vull fer una pregunta. Què és permès en dissabte: fer el bé o fer el mal, salvar una vida o deixar-la perdre?» (Lluc 6,9).\nBon dia amb el Papa Francesc - Paraula del Senyor i Santoral / Dissabte 7 de setembre de 2019\n☀Bon dia amb el Papa Francesc - Paraula del Senyor i Santoral / Dissabte 7 de setembre de 2019 / Dia Internacional del Voltor☀\n«Cap família, cap grup de veïns o una ètnia, menys un país, té futur si el motor que els uneix, convoca i tapa les diferències és la venjança i l'odi. No podem posar-nos d'acord i unir-nos per venjar-nos, per fer-li a qui va ser violent el mateix que ell ens va fer, per planificar ocasions de revenja sota formats aparentment legals. Les armes i la repressió violenta, més d'aportar solucions, creen nous i pitjors conflictes».\n(de l'homilia del Papa Francesc a la Missa celebrada a Moçambic - Estadi Zimpeto de Maputo - Divendres 6 de setembre del 2019).\n«Un dissabte, Jesús passava per uns sembrats. Els seus deixebles anaven arrencant espigues. Alguns dels fariseus van dir: Per què feu això que no és permès en dissabte? Jesús els respongué: El Fill de l'home és senyor del dissabte» (Lluc 6,1-3.5).\nBon dia amb el Papa Francesc - Paraula del Senyor i Santoral / Divendres 6 de setembre de 2019\n☀Bon dia amb el Papa Francesc - Paraula del Senyor i Santoral / Divendres 6 de setembre de 2019☀\n«Una cultura de pau requereix un procés constant en el qual cada nova generació es veu involucrada. Per això el camí ha de ser el que propiciï la cultura de la trobada i pugui impregnar-ho tot: reconèixer l'altre, estrènyer llaços, bastir ponts».\n(Del discurs del Papa Francesc a les autoritats polítiques, societat civil i cos diplomàtic de Moçambic - Maputo, 5 de setembre de 2019 - Palau Presidencial).\n«Ningú no talla un pedaç d'un vestit nou i el posa en un vestit vell: si ho fes així, hauria esquinçat el vestit nou, i el pedaç tret del nou no s'avindria amb el vell» (Lluc 5,36).\nBon dia amb el Papa Francesc - Paraula del Senyor i Santoral / Dijous 5 de setembre de 2019\n☀Bon dia amb el Papa Francesc - Paraula del Senyor i Santoral / Dijous 5 de setembre de 2019 / Dia Internacional de la Beneficència - Dia Internacional de la Dona Indígena - Dia Mundial del Germà☀\n«Voldria convidar-vos a tots a pregar per les víctimes dels huracans a les Bahames: són gent pobra que de cop i volta, d'un dia per l'altre, perden la seva llar, perden tot, fins i tot les seves vides. Tots, en el vostre interior, pregueu per aquests germans i germanes que pateixen a causa d'aquests huracans a les Bahames. Gràcies».\n(De la trobada del Papa Francesc amb els periodistes, durant el vol a Maputo, en el seu viatge apostòlic a Moçambic).\n«Jesús digué a Simó: No tinguis por. D'ara endavant seràs pescador d'homes» (Lluc 5,10).\nBon dia amb el Papa Francesc - Paraula del Senyor i Santoral del dia / Dimecres 4 de setembre de 2019\n☀Bon dia amb el Papa Francesc - Paraula del Senyor i Santoral del dia / Dimecres 4 de setembre de 2019☀\n«L'Església Catòlica, des dels seus orígens, ha estat enviada a tots els pobles i parla totes les llengües del món. Però el llenguatge de l'Evangeli és l'amor. Que el Senyor, per intercessió de la Mare de Déu, em concedeixi anunciar l'Evangeli amb la força de l'Esperit Sant, de manera que tots pugueu comprendre-ho i acollir-lo».\n(Del missatge en vídeo del Papa Francesc amb ocasió del seu imminent viatge apostòlic a l'Illa Maurici el 9 de setembre del 2019).\n«Ell els digué: També haig d'anunciar el Regne de Déu a les altres poblacions, que per això he estat enviat» (Lluc 4,43).\nBon dia amb el Papa Francesc - Paraula del Senyor i Santoral del dia / Dimarts 3 de setembre de 2019\n☀Bon dia amb el Papa Francesc - Paraula del Senyor i Santoral del dia / Dimarts 3 de setembre de 2019☀\n«La tecnologia no està al servei de l'home quan el redueix a una sola cosa, quan distingeix entre els que encara mereixen ser cuidats i els que no, perquè es considera només un pes. Per això, la pràctica de l'eutanàsia, que ja s'ha legalitzat en diversos països, només aparentment pretén promoure la llibertat personal; en realitat, es basa en una visió utilitarista de la persona, que es torna inútil o pot equiparar-se a un cost, si des del punt de vista mèdic no té esperances de millora o ja no pot evitar el dolor».\n(Del discurs del Papa Francesc als membres de l'Associació Italiana d'Oncologia Mèdica, als que va rebre en audiència ahir dilluns, 2 de setembre de 2019, a la Sala Clementina del Vaticà).\n«La gent estava admirada de la seva doctrina, perquè parlava amb autoritat» (Lluc 4,32).


Aturat un desallotjament en un espai okupat a la Floresta: "No fem mal a ningú"\nS'atura un desallotjament en un espai okupat de la Floresta. FOTO: Bernat Millet\nUna de les persones que habita l'espai ha confirmat que actualment hi viuen 8 persones, entre les quals hi ha nens\nper Bernat Millet i Ferran Mitjà 19 de maig de 2021\nEl Sindicat de Llogateres i desenes de persones concentrades han aconseguit aturar un desallotjament d'un espai okupat a la Floresta, ubicat al carrer de Bonavista, per damunt de l'estació d'FGC. Tal com ha assenyalat Cristina, una de les persones que l'habiten, s'utilitza també com a "espai social on es fan activitats". Segons explica, l'intent de desallotjament, que s'ha produït el dimecres, 19 de maig, és el segon que hi ha en aquest espai amb ordre judicial. El primer, però, va ser fa temps (6 anys).\nEl cas de Bienvenido\nDe totes maneres, ha reconegut també que "és un habitatge", en el qual hi ha un home de 67 anys, el Bienvenido. El desallotjament s'ha ajornat fins al mes de juliol, a l'espera que serveis socials trobi una alternativa per a aquesta persona.\nPer la seva banda, Òscar Martí, representant del Sindicat de Llogateres ha denunciat que "el Bienvenido és una persona que no té recursos, per la qual cosa fa tres anys va okupar aquest espai". En aquest sentit, ha defensat que "fins que no es trobi un altre espai on viure, volem que es quedi aquí". De totes maneres, i tot i que Cristina ha explicat que allà hi viuen més persones, des del sindicat no hi ha "constància que hi visqui ningú més", per la qual cosa l'entitat lluita només per Bienvenido.\nBienvenido ha explicat que viu a la Floresta "de tota la vida" i ha apuntat que "les circumstàncies de la vida fan voltes i per coses, caus". En aquest sentit, ha explicat que va acabar en aquest espai. "Hi ha molta gent bona i afectuosa", ha dit. Pel que fa a la seva relació amb Serveis Socials, ha explicat que fa tres anys que hi té contacte.\nTres judicis guanyats pels okupes\nCristina ha assenyalat que el procés de desallotjament de l'espai, propietat de la Constructora Marcove ha passat ja per tres judicis, tots ells, segons ha dit, guanyats pel col·lectiu de persones que l'habiten. "No crec que els hi vagi d'un espai en el qual viu molta gent que, si no estigués aquí, estaria al carrer. No ho està gràcies a aquest espai. Demanem si us plau que se'ns deixi aquest espai. No fem mal a ningú, l'únic que fem és recollir gent que està al carrer". En aquest sentit, Cristina ha fet valdre que "gràcies a aquest lloc hi ha hagut molta gent que ha tingut la possibilitat d'habitar un espai abans d'anar a algun lloc millor", i ha destacat: "Per aquí ha passat gent que ho necessitava de debò".\nTal com ha apuntat l'okupa, quan van entrar en aquest espai, ara fa 10 anys, "ja feia molts anys que estava inutilitzat". Des d'aleshores "hi ha viscut molta gent" i, inclús, "ha estat un espai de pas per a molta gent que estava al carrer".


JORDI CANTÓ: TRIATLO SPRINT DE CALAFELL 2011\nTRIATLO SPRINT DE CALAFELL 2011\nBones....després d´un llarg temps torno a escriure per aquí.\nLa veritat es que he estat bastant desconectat durant nou mesos, nou llargs mesos diria jo, pero ja puc entrenar de nou i tornar a competir.\nNo serà al mateix nivell en que estava abans, ja que estic combinant molta feina de gimnàs i d´ajudar no ajuda massa, però el que tinc clar es que mai deixaré aquest maravellós esport del triatló.\nDoncs en aquesta cursa la veritat es que he rebut tants pals a l´aigüa com a tots el triatlóns que he participat junts.....que malament em vaig colocar!! I aixó va fer que nedar fós un infern cosa que em va fer perdre 1 minutet de més.Si no amb 13 min l´aigüa estava feta.\nAmb la bici vaig alucinar ja que tot i no haber agafat la bici ni per treure-li la pols vaig fer el parcial 60º de la cursa amb una mitja de 37´33km/h, es a dir que super content d´aquest sector.\nS´agraeïx a l´ajuntament que hagi tret tots aquells badens que hi havien que feien incómodes les voltes, ja que es donen tres volta, i a cada una hi havia 4 badens.\nEn el últim sector de corre doncs a donar-ho tot, vaig fer 21´54 min els 5 kms, esa dir a 4.20/km.\nTotal 1 hora 7 min, lluny de la meva millor marca en sprint que era de 6 minuts menys, a Sitges.\nEn aquet esport no hi ha secret, si no pateixes entrenant, no millores...acabar acabaràs, però no faràs un bon temps i no estaràs satisfet.\nL´altre día vaig llegir una entrevista que li van fer a un dels millors triatletes espanyols que han hagut, ara ja despenjat de l´òrbita elitista i company de feina, parlo del Carlos Gil, que deia que no tothom era triatleta, per molt que fes i acabés un triatló.Que el triatleta és el que entrena dur, el que fà sèries corrent, en bici i nedant, el que surt a entrenar quan plou, quan fà vent i a sobre la bici et dona la sensació que no et mous, quan s´està a sota cero i també quan s´està a 33º i prefeririem estar a la platja amb una birra.El que al acabar la semana li han sortit 10 sessions i mira de ingeniarseles per fer 11 a la propera...Tens tota la raó Carlos, penso com tú, desde el 99 que jo vaig començar en aquest esport que no el coneixia ni déu, i que tothom que practicaba triatló, eren triatletes de debó fins al triatló que es veu avui en día a canviat molt la cosa...\nPerò entrenar sempre així es molt dur, realment és el que fà que en èpoques el cos et demani un respir i canviar d´aires, encara que el teu cap digui que ets triatleta i que entrenar és el que has de fer.\nPotser és aquí on em trobo, o potser no.\nPublicat per JordiCantó a 6:34


Desafiaments pastorals i família evangelitzadora - FÒRUM.ad\nDesafiaments pastorals i família evangelitzadora\nOn: 24/08/14 7:00\n“Els desafiaments pastorals de la família en el context de l’evangelització”, és el títol del document de treball per al Sínode de la família, que se celebrarà del 5 al 19 d’octubre pròxims. Aquest document realitzat seguint les indicacions del Papa Francesc, es basa en una enquesta amb 39 preguntes, realitzada a les diòcesis de tot el món, amb 900 respostes individuals i 800 respostes col·lectives d’associacions i de comunitats. Serà un Sínode amb caràcter eminentment pastoral, segons la voluntat del Papa Francesc. “No està en discussió -segons Mons. Bruno Forte, secretari del Sínode- la doctrina de l’Església, moltes vegades reiterada també en els últims anys en diversos pronunciaments del Magisteri. La reflexió que es demana és sobre les aplicacions pastorals”. Sense evidentment centrar-ho tot, banalitzant-ho, en els divorciats o altres temes punyents. “La medicina de la misericòrdia no té com a finalitat afavorir els naufragis, sinó intentar sempre salvar la nau en el mar tempestuós i donar als nàufrags acollida, atenció i el suport necessari”. Per aquest motiu ha advertit que “si no s’entén aquest fonament” s’equivocarà sobre “el que el Sínode dirà sobre la situació dels separats, divorciats, divorciats i tornats a casar; de les convivències, de les unions de fet o de les unions del mateix sexe”. De fet, en l’àmbit de la responsabilitat pastoral de l’Església s’imposa una reflexió per donar suport a una mentalitat que sigui majoritàriament oberta a la vida, perquè sobre aquest desafiament es juga el futur mateix de la humanitat, així com la preparació al matrimoni i el suport necessari per a les parelles joves i amb fills, o les provades amb el dolor.\nLa família és subjecte actiu de l’evangelització. El document ofereix una panoràmica des de dos punts de vista: la consciència existent dels ensenyaments de Crist i de l’Església sobre el matrimoni; i la realitat de la família segons el designi de Déu. En el document a més de donar un resum de la doctrina catòlica sobre la família, es presenta el nivell de coneixement dels catòlics sobre el missatge de l’Escriptura i el Magisteri sobre la família. Si entre els creients, especialment els practicants, hi ha consciència de les implicacions de la seva fe, també és cert que n’hi ha altres que es mantenen crítics o resistents sobre certs aspectes del magisteri eclesial.\nLa segona part del document s’ocupa del comportament real de la gent, i per tant aborda el problema pastoral. I aquí es presenten les anomenades “situacions crítiques”, de les quals se n’ha parlat molt. Hi ha com un rebuig més o menys generalitzat de les institucions. I sobre el fet pel qual la gent es casa cada vegada menys, o només davant l’autoritat civil, és un fenomen que s’insereix en el context de l’individualisme i del subjectivisme pràctic que ha arribat a amplis sectors de la població. Les convivències no institucionalitzades, en molts llocs, no són com una preparació al matrimoni, sinó “una forma de vida estable”. Mentrestant la veritat de la persona humana i el paper de la comunitat en el desenvolupament de la persona són valors apreciats per molts, que no són ni catòlics ni cristians. El document també presenta diverses situacions difícils a què han de fer front les famílies, com horaris de treball, treball precari, el fenomen migratori, la pobresa, el consumisme, les guerres i altres circumstàncies. Encomanem les famílies del món, amb les seves alegries i desafiaments, i preguem ja des d’ara, amb confiança, pels fruits del proper Sínode.\nPrevious Post: Andorra desperta interès a l’UCE per la visió del procés independentista i l’afer Pujol\nNext Post: Programació del diumenge 24 d’agost de la Festa Major de Santa Coloma


Els fogons del pare: COSTELLAM DE PORC AL FORN AMB PATATES XAFADES\nPublicat per El pare a 17:03\nNo tot són postres 28 de març de 2019, a les 17:33\nHi queden perfectes amb el costellam!!!! La veritat és que són molt versàtils.\nEl pare 28 de març de 2019, a les 18:41\nGràcies a tu, Glòria.\nlolines 28 de març de 2019, a les 20:09\nEl pare 28 de març de 2019, a les 20:25\nCertament és així.\nCuina Cinc 30 de març de 2019, a les 23:18\nLa tècnica prèvia de diluir la sal amb la aigua freda és perfecta tant per la carn com pel peix.\nHo vaig descobrir en el llibre de Joan Roca.\nVeig que també ho fas, millora molt els plats.\nSerà un plat molt bo combinat amb la mel i la taronja!\nEl pare 31 de març de 2019, a les 10:25\nSí, Fina. A més de potenciar el sabor neteja la carn, és una bona manera de treballar.\nExiste Sempre Um Lugar 9 d’abril de 2019, a les 15:17\nBoa tarde, prato apetitoso para o almoço, tem bom aspecto, é chamativo para ser saboreado.\nEl pare 10 d’abril de 2019, a les 10:44\nBenvingut a taula, António\nTrini Altea 11 d’abril de 2019, a les 22:54\nQue rico... Tiene una pinta deliciosa.\nEl pare 12 d’abril de 2019, a les 9:58\nBienvenida a la mesa, Trini\nKui_Netes 15 d’abril de 2019, a les 20:35\nQuin plat tan bó!!!.\nM'agrada molt el costellam.\nSaps?, mai ho he preparat deixant-lo abans amb aigua i sal.\nBé i les patates em vaig fixar també en les que va preparar la Glòria i vaig pendre nota per la propera recepta de carn o peix al forn.\nEl pare 16 d’abril de 2019, a les 12:26\nTal com li comentava a la Fina, a més de potenciar el sabor neteja la carn d'impureses.\nGaudeix tu també d'aquests dies.


El Món del Baba's: octubre 2009\nL'habitació del Pol\nConeixem un nen molt maco que es diu Pol. És petit i és el nostre veí. Aquest estiu els seus papes em van deixar que li pintés les parets de la seva habitació. Tot un luxe per mi.... M'ho vaig passar tan bé!! Pintar parets amb dibuixos!! No tothom ho pot dir....\nAquest que veieu va ser el resultat. El Pol dormirà molt feliç en una petita part del Món del Baba's....\nA molta gent li costa pintar les parets de casa amb diferents motius, però quan veus el resultat.... És al·lucinant!!\nMoltes gràcies Anna, Toni i Pol!!!\nPublicado por Sara a las 29.10.09 1 comentario: Enlaces a esta entrada\nFira de Camps\nHola a tots!!! Portem uns dies sense escriure, però això no significa que no pintem, al contrari!!! A veure si dura, que això és bo...\nPrimer de tot us poso una foto de la última Fira on vem anar. Camps, al costat de Fonollosa. Una de les millors fires que hem fet (tampoc és que n'haguem fet tantes). Ens ho vem passar tan bé, i ens van tractar tan bé!! A veure si l'any que ve la podem repetir i us acosteu, mola molt. Estàvem dalt una muntanya, amb un dia radiant,... I ben cuidats tot el dia. A més, vem estar pintant tot el dia, i va ser molt divertit.\nI res, ara a esperar la propera i mentres pintant i pintant per poder reposar els articles i fer els encàrrecs, que en tenim forces!!!\nAixò també implica donar-li feina al Josep, pq com més coses pinti, més fotos tindré i més feina a retallar-les i arreglar-les per la web....\nPublicado por Sara a las 15.10.09 No hay comentarios: Enlaces a esta entrada


L’atur registrat a les oficines de treball al Baix Llobregat disminueix en 1.324 persones respecte a l'abril | Consell Comarcal del Baix Llobregat\nL’atur registrat a les oficines de treball al Baix Llobregat disminueix en 1.324 persones respecte a l'abril\nL'Observatori Comarcal del Baix Llobregat publica l'informe mensual d'atur registrat del mes de maig. Segons detalla, a finals del mes de maig, l’atur registrat al Baix Llobregat s’ha situat en 48.366 persones, disminuint respecte al mes anterior en 1.324 persones (-2,7%). El decrement relatiu mensual baixllobregatí se situa per sobre del registrat a l’Àrea metropolitana i al nivell de l’àmbit territorial metropolità però per sota del conjunt de Catalunya. La incidència de l’atur en la població activa és menor al Baix Llobregat que a la resta de comarques de l’àmbit territorial.\nPer primera vegada des de l’esclat de la pandèmia, la variació interanual de l’atur registrat és negativa a la comarca. El nombre de persones registrades a les oficines de treball al Baix Llobregat disminueix en 1.144 persones respecte maig de 2020.\nEl decrement de l’atur d’aquest mes es registra tant entre els homes (-682,-3,1%) com entre les dones (-642, -2,3%). Per edats, l’atur disminueix entre tots els grups i en especial entre les persones de menys de 45 anys. Així, les persones joves menors de 25 anys registren el major descens relatiu (-8,3%, -328) i entre 25 a 44 anys es registra la major disminució absoluta (-695, -3,6%).\nPer sectors i activitats econòmiques les activitats de serveis a la producció (-487) i comerç, restauració i hoteleria (-440) són les que registren un major descens de l’atur respecte jel mes d'abril. En termes interanuals destaca el creixement de l’atur entre aquelles persones que no tenien una ocupació anterior (+694) i a sanitat i serveis socials (+223).


This entry was posted on diumenge, 14 de/d' Octubre de 2012 at 15:09\tand posted in General.\tYou can follow any responses to this entry through the RSS 2.0 feed.\n« BADALONA 0 L’HOSPITALET 2\nJo crec que el Badalona lluitarà per la part mitja-baixa de la taula. Si no es xuta a porta, no es poden fer gols.\nBones vibracions de Jaume i de Marcelo.\nL’equip tot el rato busca la banda de Robert, que, a mi, m’està decebent, molta rapidessa i poca cosa més es el que està demostrant.\nOn era avui Gabri? Sense desmereixa a Grasa, que és un jugador que a mi m’agrada i que jo no l’hagués cambiat perque et pot marcar un gol, Gabri lluita molt al davant.\nJo crec que hi ham jugadors que no contaran gaire per Camara: Canario, el veig pasat de forma, Juanma, encara que ha jugat no ha demostrat res i el central que ha vingut del vilanova crec que es diu Sergi. Jo aquets tres m’els treuria en el mercat d’hivern i buscaria un davanter que ens portes algo de gol. Potser em precipito però jo ho veig aixi.\nEstic bastant d’acord amb el que dius, tot i que jo confio més en la feina de Robert; crec que ha de ser un dels jugadors importants aquesta temporada de cara al gol.\nPel que fa als tres jugadors que comentes, segurament el cas que més crida l’atenció és el de Sergi Pérez. Jo no l’he vist ni un minut; suposo que Cámara el veu massa verd per la categoria. No hem d’oblidar que va venir del Vilanova, equip de 3ª… que va baixar a 1ª Catalana l’any que ell era titular. La qüestió seria: si l’han portat, és perquè confiaven en ell. Ha passat alguna cosa en sentit contrari?\nDiumenge s’ha d’anar a Palma a jugar-li de tu a tu a l’Atlético, que porta els mateixos punts i que no acaba tampoc d’arrencar.\nQue pasa con Canario ¿porque no juega nunca?\nSuposo que per decisió estrictament tècnica, però alguns diuen que està passat de pes…\n18/10/2012 at 18:34\nvictor rodriguez creo q esta ya en la plantilla del primer equipo del zaragoza.\nha jugado 3 partidos y un gol\nEn Víctor té fitxa del B, de fet anava pel filial, però ha tingut la sort que, per motius de lesions, va debutar amb el primer equip i la veritat és que les coses li estan anant molt bé. Avui, sense anar més lluny, ha marcat. Esperem que segueixi així!\nBé, les coses segueixen sense funcionar.\nDerrota 2-0 a Palma. Si algú ha seguit el partit li agraïria que ens en fes cinc cèntims, perquè per la ràdio donaven la Penya i no he pogut saber com han anat les coses a l’Estadio Balear…\nDiumenge que ve, una altra final anticipada i contra un rival que està en un moment dolç, el filial del Levante. Confiem en els homes d’Albert Cámara… s’ha de començar a aixecar tot plegat perquè si no la situació es pot complicar.\nEste aÑo se ve de forma clara que vamos a luchar para no descender,no hay ni la mitad de calidad del año pasado y se refleja en los resultados, este año el equipo me esta decepcionando mucho y por ahora de entrada la ilusion no la tengo por este equipo, es una pena pero creo que deberian poner mas ganas o seÑores este año nos vamos a tercera\nNomés sabent una mica de futbol, desde el dia d l espanyol ja veus q no hi ha equip, ni compromis, ni ganes. Crec q potser hi ha alguna cosa extraesportiva q no sabem…estem segurs q els jugadors cobren?\nCrec que tots sabem des del principi tots els condicionants d’aquesta temporada; pressupost, plantilla feta tard, etc. Hi ha gent que sembla que encara no ha canviat el xip pero no podem demanar res mes que no sigui la permanencia. Aniré mes enlla, un hipotetic descens a tercera no hauria de ser cap drama, tenint en compte e redit economic de la Segona B. Total per 500 persones que anem al camp cada diumenge\nAh per aquestes 500 persones que anem al camp cada setmana el equip ja ha de baixar a tercera. Jo crec que encara que hi anesim 250 el equip ha de lluitar igual que si hi van 1000 persones. Es molt maco dir, com que no ve gent no lluitem.\nAhir a la tarda vaig veure la segona part del Llagostera i no jugaba a res, patadon i a corra, almenys el Badalona intenta jugar a futbol. Ara direu que aquest equip ens va eliminar de la copa del rei, però que també es digui que va ser amb un gol ilegal., i aquest equip aquest any s’han gastat calés en jugadors.\nUff, Déu n’hi dó, noto la gent una mica massa pessimista, eh… Així ho veig jo:\n– Reducció dràstica del pressupost\n– Nou president, nova directiva, nou entrenador\n– Resultats excel·lents els dos darrers anys\nTot això fa més o menys comprensible el desànim generalitzat aquesta temporada, però crec que és massa d’hora com per matar l’equip.\nEstic més en la línia del que diuen en lluis i Badaloní: la gent ha de canviar el xip: aquest any l’equip és el que és i no oblidem que és un equip nou quasi per complet… Ja sé que la temporada passada va ser igual, però els miracles no sempre són possibles.\nA més, no oblidem pas que el Centenari va cridar “Manolo Dimisión” i que, després del 2-3 a casa contra el Mestalla, jugar el play-off sonava a utopia… però es va aconseguir.\nOscar, no estic d’acord amb el que dius. Potser és veritat que l’equip no dóna més de si (jo estic segur que pot oferir molt més del que va demostrar contra el Mallorca), però el que no se li pot retreure és la lluita i el compromís. Jo sempre he vist un equip batallador i sacrificat.\nQue d’on no n’hi ha no en raja? Cert. Però de lluita n’hi ha.\nSincerament crec que se li ha de donar confiança a l’equip i estar més al seu costat. Que baixem a tercera? Doncs només demano que els jugadors ho donin tot d’ells mateixos. Cosa que no sempre es pot dir de l’afició, per cert…\nUs adjunto el resum del partit de diumenge fet pels companys de BadalonAprop. Com veieu, el resultat va ser massa dur…\n23/10/2012 at 06:31\nVull aclarir algun punt del meu comentari anterior.\n– Quan parlo d’un hipotetic descens a tercera, no es que ho desitgi evidentment.\n– La meva teoria es la de no veure amb mals ulls jugar a tercera fins que d’una p…. vegada la RFEF es plantegi la reestructuració d’aquesta categoria tan ruinosa. A partir d’aquell moment, tornar a aposta rper intentar arribar el mes amunt possible\nGràcies per l’aclariment! Entenc el que dius\nJo evidentment vull que el Bada jugui el més amunt possible, però el més important a dia d’avui és seguir existint i no estirar més el braç que la màniga… Jo aniria al camp jugués a 3ª o a Regional… i és evident que hi ha d’haver una clara reestructuració de la categoria, perquè això és un autèntic pou. Jo tornaria a la Tercera de dos grups. Pugen els campions i els segons i tercers fan playoff. Però bé, si ens hem de fiar del que faci la RFEF…


Redimim els Borja! La nissaga més poderosa de la nostra història, al SÀPIENS de maig\nInici Racó Sàpiens Redimim els Borja! La nissaga més poderosa de la nostra història, al SÀPIENS de maig\nEl número de maig és especial, un dossier extens en què alliberem de la llegenda negra el llinatge més universal de la corona catalanoaragonesa. Ho fem amb un director de luxe, Joan Francesc Mira\nLa portada del número 218 de SÀPIENS (maig 2020)\nJa en portem dos! El de maig és el segon SÀPIENS confinat, el segon número que hem fet des de casa, treballant més intensament que mai perquè la revista continuï editant-se amb la màxima normalitat possible. A més, aquest número és especial, un dossier sobre la nissaga dels Borja que té un director de luxe, Joan Francesc Mira. Un número que avui arriba al quiosc i que ja ha començat a enviar-se a tots els subscriptors.\nDeixeu-nos que us ho expliquem: el número de maig va començar a dibuixar-se fa un any, quan la directora de la revista, Clàudia Pujol, va demanar a Joan Francesc Mira si voldria escriure’ns un article sobre Lucrècia de Borja, coincidint amb el 500 aniversari de la seva mort. La idea de l’article era redimir la filla del papa Alexandre VI, una arma política en mans del seu pare, però a qui s’ha atribuït una injusta fama de dona pèrfida. En Joan, però, va suggerir que no s’entendria el personatge de Lucrècia amb la seva complexitat si no parlàvem del seu pare i del seu germà Cèsar. I posats a fer, per què no explicàvem l’hàbil ascens del primer papa Borja? Allò ja no era un article. Era un dossier! Un dossier que vam acabar en ple confinament i amb tota la redacció teletreballant des de casa: uns a Barcelona, una altra a Granollers, una altra a Mataró i Mira, revisant-ho tot, a Castelló!\nUna altra gran portada\nÉs un número del qual estem molt orgullosos i que té un altre detall de luxe: la portada. En aquest número, la nostra directora creativa, Natàlia Mazzarella, i el nostre dissenyador, Albert Bernat, tenien tot un repte: unir en una sola portada tots els Borja. Un bust de pedra els va donar la idea que van materialitzar a l’estudi de fotografia i retoc digital AJJ Estudi. En aquest vídeo podeu veure-hi com es va retocar. Una passada! Esperem que us agradi i que busqueu la revista al quiosc o us hi subscriviu.\nEl número dels Borja, a TV3


El poema de Dareen Tatour en el Dia Internacional de la Traducció - PEN Català\nInici > Actualitat > Notícies > El poema de Dareen Tatour...\nEl poema de Dareen Tatour en el Dia Internacional de la Traducció\nDareen Tatour va ser detinguda per publicar un poema a Facebook. És un poema de resistència, però no es tracta en cap cas d’una incitació a la violència. Tatour va ser detinguda l’octubre passat, i va passar tres mesos a les presons israelianes, en condicions difícils. Després va restar en presó domiciliària a Tel-Aviv durant vuit mesos i més tard ha pogut continuar la seva reclusió, amb un detector electrònic al turmell inclòs, a casa seva. Està pendent d’un judici en què s’enfronta a una petició de sis anys de presó.\nEl PEN Internacional es va fer ressò d’aquest cas (que el PEN Català va publicar al blog Veu Lliure) i ha volgut solidaritzar-se amb l’autora del poema demanant a diferents centres PEN la traducció d’aquest en el marc del Dia Internacional de la Traducció i de la celebració del 82è Congrés del PEN Internacional, ja que Dareen Tatour ha estat protagonista d’una de les cadires buides durant el congrés.\nEl PEN Català, molt actiu dins el Comitè de Traducció i Drets Lingüístics, ha volgut fer més d’una aportació a la campanya promoguda pel PEN Internacional. D’aquesta manera, el poema no només s’ha traduït a la nostra llengua, sinó que també hi han participat alguns dels escriptors acollits amb les seves llengües maternes. D’una banda, Salem Zenia ha traduït el poema original en àrab a l’amazic i, de l’altra, Irakli Kakabadze l’ha traduït al georgià de la versió anglesa. El PEN Internacional publicarà les traduccions a la seva pàgina web.\nA continuació, reproduïm la traducció catalana del poema:


Galerades: d’agost 2009\nDarrerament m'he enganxat a llegir l'horòscop. No sé exactament per què, perquè no hi crec, en aquestes coses (a més que sempre el llegeixo un dia abans i a l'endemà ja no recordo què vaig llegir). Però és divertit i interessant veure com fan pensar que alguna cosa racional preveu les decisions que hauràs de prendre, com un déu que t'adverteix de l'esdevenidor. La llàstima és que no es pugui triar: «jo avui preferiria ser lleó.» I els dies que em parla de la parella, ja no cal continuar llegint. De fet, l'horòscop no és més que aforismes, com el Llibre d'amic e amat de Ramon Llull.\nSense més, açò ho deia perquè avui volia col·locar un poema. Es diu Horòscop, és den Xavi Grimau (de Labatzuca), el musica Conxita i me n'havien parlat molt bé com a cançó. A mi no era de les que més m'agradessin d'aquest grup, però mica en mica... Res, aquí queda (i aquí la podeu escoltar i crec que descarregar). I si encara no coneixes Conxita, ja ho saps, et recomano aquest grup de «pop fúnebre» (un poc tristos, açò sí). «T'ho creuràs tot.»\nSeràs del senyor vent el seu esclau millor\nseràs una riera, seràs la tramuntana\nseràs els huracans, seràs la bèstia humana\nseràs reina de copes amb llengua d’escurçó.\nDemà vindrà la vida, viurem al paradís\ntambé vindrà l’hivern, vindran salut i amors\nvindran nens i pallassos, vindran herois i horrors\ndemà vindrà el demà i et portarà un pastís.\nDemà tindràs un ram, un ram tot just collit\nun món tot fet per tu, un món estraperlat\nun món fet de rebaixes, un món immaculat\nun món molt nou, però un món molt mal parit.\nDemà vindran amors, rebuts sense instruccions\namors de contraban, cosits a mitja alçada\namors a contrapeu, camins que fan pujada\nvindran fossats terribles, caigudes sense fons.\nVindran fuls i mentides, vindran noves històries\nvindran histèries noves, vindran cavalls de troia\nvindran amors de fira, amors en la tramoia\nsaltant muntanyes russes, saltant de dalt les nòries.\nTot, t’ho creuràs tot\nla boira els hams, els vells futurs\ngastats abans de temps\nels futurs nous, futurs de barca,\nfuturs de rems\ni vies d’aigua: un pam, dos pams, tres pams.\nPublicat per Ciceró Pascual Cardona a 2:06:00 4 comentaris:\nEls noms de fora poble fan anar de cul\nFa temps, molt de temps, vaig comentar el tema de l’article salat o literari en els topònims salats (salats per la marinada, clar). I com que fa poc ho vaig veure, ara he pensat, un tema per parlar avui (avui o aquest trimestre, encara no ho sé)!\nAra, doncs, vull xerrar dels topònims estrangers d’alfabet llatí (els altres —de fet tota l’onomàstica—, millor deixar-los per a un altre dia), sobretot dels de llocs amb llengües minoritzades.\nEn principi, tots els topònims que tenen traducció catalana es fan en català, com ara Saragossa (no Zaragoza). Açò sembla clar en tots els topònims (tot i que nosaltres som especialistes a catalanitzar els noms estrangers i fer que els altres no ens tradueixin —malgrat sigui en castellà ens fa mal veure Lérida i Alicante—), però no ho sembla tant que hagi de ser Gran Canària i no Gran Canaria, ja que el problema arriba amb Las Palmas de Gran Canxria (no em mullo, vol dir la x). La traducció sol tenir un origen antic i amb tradició, així fem Lió (no Lyon) i no Nió (Nyon), per falta de tradició, tot i que és evident quina és la forma catalana de la ciutat suïssa. i sembli un poc incoherent I potser per falta de tradició la catalanització de topònims com ara Gran Canària pot ser contraproduent, a més dels casos ridículs de Càceres i Palència.\nEl que té més cua i encara ningú s’ha atrevit a fer completament (El Punt, parcialment) és utilitzar topònims de llengües minoritzades amb el nom d’origen. Per exemple, un cas en llengües romàniques, en català sempre s’han fet servir les formes castellanes dels topònims asturians i aragonesos. Per què hem de fer Oviedo, Gijón, Jaca i Ajaccio si són molt més properes a les pronúncies catalanes les formes pròpies Uviéu, Xixón, Chaca i Aiacciu? Les formes asturianes cal dir que són cooficials. I a més que aquestes formes no són passades per cap llengua superposada s’acosten molt més a la pronúncia catalana.\nCom deia, El Punt sí que fa servir les formes occitanes pròpies, només cal veure les formes —diferents de tothom— dels pobles, colls i ports occitans per on passa el Tour. Amb tot, també apareix el problema de què fer amb les formes del francoprovençal, que a més que no està fixat ortogràficament la forma no queda clara si és pròpia, coincident amb el francès o amb l’occità. Un bon embolic, de fet.\nL’altre gran problema amb els noms de llocs amb llengua minoritzada és el desconeixement. Sí que podem suposar que Kever és Quevert en bretó; ja costa més que Caerdydd és Cardiff en gal·lès; però com podem saber —sense saber, clar— que Cymru és Gal·les? Qui és el primer que s’atreveix a fer servir Roazhon —la capital de la Bretanya— en lloc de Rennes? Fer servir alguna d’aquestes formes és un acte de militància i suposar que el lector ho entendrà és un acte de fe.\nSeguir un criteri fix és bastant difícil i mai es podrà fer tothom content, però en general és fa poc esforç per adaptar les formes pròpies minoritzades. Malgrat que genera un plus de feina, adaptar progressivament formes ens fa guanyar en credibilitat a l’hora de reivindicar les formes catalanes i no castellanes de topònims catalans en llengües terceres com ara l’anglès (en Viquipèdia, per exemple, surt Alicante en anglès, alemany, francès, italià, etc., excepte en basc, esperanto i occità). Això sí, xino-xano. Per començar, jo introduiria tots els topònims romànics en la llengua original —asturians i aragonesos inclosos, que a vegades sembla que no existeixin— i amb els no romanics s’accepten propostes.\nIntentant cercar exemples he descobert el nom real de la capital del Paraguai. Prepareu-vos: La Muy Noble y Leal Ciudad de Nuestra Señora Santa María de la Asunción.\nPublicat per Ciceró Pascual Cardona a 23:55:00 Cap comentari:


La Casa Vicens posa en marxa una programació de visites guiades virtuals – :: TOT Gràcia | El TOT de la Vila de Gràcia ::\nLa situació provocada per la Covid-19 ha provocat que la mobilitat s’hagi reduït de forma dràstica, i això evidentment afecta el sector cultural del país, i també a la Casa Vicens de Gràcia.\nPer aquest motiu, i poder costar la cultura als ciutadans la Casa Vicens Gaudí comença la primavera amb el llançament d’una sèrie de visites guiades virtuals que permeten a qualsevol persona del\nmón descobrir aquesta joia arquitectònica de la Vila de Gràcia. Ara per ara, des de la seva pàgina web, ja es pot fer la visita virtual guiada amb el nom «La primera casa de Gaudí», en la que l’arquitecte i guia turístic Rubén Momblant ens endinsa en aquesta casa, Patrimoni Mundial i ens dóna a conèixer algunes genialitats plasmades per un jove Gaudí, de només trenta anys.\nEl sistema desenvolupat, permet que des de qualsevol lloc i en qualsevol moment, es pugui gaudir d’aquesta experiència que, un cop adquirida, es pot visualitzar fins a tres vegades durant un període d’un més des de la seva compra. L’experiència està adaptada a persones amb discapacitat auditiva, ja que s’ofereixen subtítols en castellà, català i anglès.\nEl sector cultural va incorporant, a poc a poc, la innovació i la tecnologia en els seus projectes, un procés que s’ha accelerat arran de la COVID-19. Aquest, és un bon exemple de com fusionar la tecnologia i un Patrimoni Mundial. «Hem optat pel model de visita guiada, no només perquè és el format que més aprecia el nostre públic, sinó també perquè hauríem de fugir dels clàssics tous virtuals on et mous de sala en sala, i enfocar-nos en un dels nostres valors: la proximitat. El guia recorre i explica amb tot de detall la casa, de manera que l’espectador sent que està fent la visita amb ell» explica Emili Masferrer, director de la Casa Vicens Gaudí. Davant l’etern debat sobre si el contingut digital de les webs o xarxes socials dels museus redueixen les visites físiques, des de Casa Vicens no consideren que aquesta visita virtual competeixi amb les visites físiques, «són un complement previ i posterior per seguir descobrint detalls d’aquesta primera casa de Gaudí, però sobretot per totes aquelles persones que no poden, de moment, venir a Barcelona.» Podeu trobar més informació de les visites virtuals en aquesta web.


L'assetjament escolar, un greu problema de salut col·lectiva - blog dels estudis de ciències de la salut\nL’assetjament escolar, un greu problema de salut col·lectiva\nPosted on 8 de gener de 2016 Author comunicacio 1\nL’Alan no va celebrar aquest Nadal. No ho va fer perquè es va suïcidar el dia abans.\nUna notícia colpidora que em va fer pensar en tots aquells nois i noies, adolescents, que pateixen assetjament escolar i per als quals el Nadal pot suposar un petit oasi de pau. I dic petit perquè les noves tecnologies han convertit l’assetjament escolar en un maleït seveneleven, però 24 hores i 365 dies l’any. Ja no hi ha pausa ni descans. En qualsevol moment pot sonar un whatsapp amb un missatge del graciós de torn: “Marica, què fas?”, “Hola puta!”… Colpidor.\nL’Alan, un noi transsexual de 17 anys, es va suïcidar perquè no aguantava més la burla dels seus companys. Me les puc imaginar i se’m posen els pèls de punta, perquè és un clar indicador que tenim un problema de salut greu. Sí, un problema de salut. De salut, ho ha llegit bé.\nFa ja moltes dècades que l’OMS va proposar una definició de salut àmplia i majoritàriament acordada, entesa com l’estat de complet benestar físic, mental i social, i no sols l’absència d’afeccions o malalties. I malgrat això, malgrat el pas de prop de 70 anys des d’aquesta definició, encara no hem assumit col·lectivament que per gaudir d’una bona salut hem de gaudir d’unes bones relacions socials.\nSegons dades d’Ensenyament, un 4% d’alumnes de secundària considera que ha patit episodis greus d’assetjament escolar a Catalunya. Aquestes víctimes (els assetjats) pateixen ansietat, depressió, aïllament social, i un llarg etcètera. Segurament això ja és conegut, però com que afecta a uns pocs (un 4%), s’acaba convertint en el problema (malson) de l’afectat i el seu cercle més íntim (pares i mares i, amb sort, algun amic o educador).\nPerò avui em vull fixar en l’altre 96%. Vull fer esment als assetjadors i als observadors silenciosos de les aules de secundària. I si resultés que l’assetjament escolar suposés, també per a tots ells, un fet devastador en el seu estat de salut i, en definitiva, per a la salut col·lectiva?\nSegurament això que plantejo es manifesta a més llarg termini i de forma descontextualitzada, i per això no ens ho sembla. Però és. Mares i pares, educadors i agents socials, m’explico: no és un bon indicador de l’estat de salut (mental i social) del seu fill/a si aquest es riu o ridiculitza una altra persona de forma persistent. Indica, entre altres coses, falta de confiança en ell/a mateix, poca tolerància a la diferència, falta d’empatia, manca de control emocional, necessitat malaltissa de pertànyer al grup i, per tant, inseguretat i por. I probablement, en aquest just moment, cap d’aquests problemes es manifestarà com a tal. Però prengui’n nota, perquè aquest/a jove que avui és el “rei del mambo” deixarà de ser-ho en pocs anys. Descobrirà que no té el poder que creia, que la seva forma de resoldre els conflictes és inadaptada, que arrossega una agressivitat que ara allunya altres persones, que el món no sempre funciona com vol. I això, creguin-me, li comportarà problemes, i ens en portarà a tots.\nPrenguem-ne tots nota. Considerem-ho clara i contundentment un problema de salut pública i fem-hi front units. Dissenyem programes de promoció d’hàbits socials saludables i apliquem-los. Mostrem-nos contundents davant la més mínima alarma o indici de mala salut relacional entre companys, i desaprovem d’una vegada per totes qualsevol acte de violència a les aules. Deixem de considerar-ho “coses de l’edat, sense importància” perquè això ens converteix en còmplices.\nSi no és així, seguirem emmalaltint; individual i col·lectivament.\nPerquè el proper Nadal tots els Alans puguin seure a taula, tranquils, amb les seves famílies.\nCarlota Riera, Degana de la Facultat de Ciències de la Salut del campus Manresa de la Universitat de Vic – Universitat Central de Catalunya\nCategory: General Tag: adolescència, assetjador, assetjament escolar, assetjat, bullyng, joves, relacions socials, salut col·lectiva, salut pública, salut social 1 Comment\nPrevious Post¿Guarderías para bebés?\nNext PostHistòria de la simulació de la reanimació cardiopulmonar als estudis d’Infermeria de la Fundació Universitària del Bages\nOne Reply to “L’assetjament escolar, un greu problema de salut col·lectiva”\nRetroenllaç: Perspectives trans a l’àmbit educatiu | Centre d'Estudis Interdisciplinaris de Gènere


Integració Social - EDN: de febrer 2016\nSom constructors de castells !!!\nAvui, divendres 26 de febrer de 2016, una bona colla de futurs integradors i integradores socials del grup de primer hem anat al Col·legi Sant Josep de Navàs per a ajudar als alumnes de primer i de segon de primària a construir castells de cartró.\nTot aquest curs el Col·legi Sant Josep ha connectat molts dels aprenentatges a l'eix didàctic dels castells medievals, d'aquí l'activitat que vam realitzar, una més de les moltes que tots els alumnes d'aquesta escola estan fent al llarg d'aquest curs.\nLa veritat és que tots i totes ens ho vam passar molt bé !!!!\nFelicitem des d'aquí la iniciativa del Col·legi, la bona organització de l'activitat per part de les mestres i, especialment, les ganes de treballar, aprendre, explorar, inventar... i passar-s'ho bé per part de tots els nens i nenes de primer i segon de primària !!!\nPublicat per Albert Cunill a 9:14 Cap comentari:\nEn els seus estatuts l'Institut Guttmann, en l'article 7, s'autodefineix com:\n“L'Institut Guttmann és una entitat sense ànim de lucre que té com a objectiu principal promoure, impulsar i aconseguir la rehabilitació integral de les persones afectades per una lesió medul·lar, un dany cerebral adquirit o una altra discapacitat d'origen neurològic, desenvolupar la recerca i la docència en aquest àmbit de la neurociència, i prestar-los el suport i els serveis més convenients per assolir una reinserció social satisfactòria; i alhora contribuir al ple reconeixement dels seus drets i a una efectiva equiparació d'oportunitats.”\nAhir, dijous dia 25 de febrer, vam tenir la sort de tenir entre nosaltres a en Joaquín, un jove de Terrassa que quan tenia 32 anys va patir un accident de cotxe quan anava amb tres amics seus. A partir de la lesió medul·lar que va patir, després de diverses operacions i recuperació, va estar 14 mesos fent rehabilitació a l'Institut Guttmann.\nEns va explicar la seva vivència de forma directa i clara, sense estalviar detalls sobre el que aquest procés ha suposat en la seva vida a tots nivells: fisiològicament, psicològicament i socialment.\nAgraïm la seva sinceritat, predisposició a transmetre aspectes molt íntims de la seva vida, etc.\nPer a més informació podeu accedir a la pàgina web de http:// Guttmann www.guttmann.com\nPer a veure més testimonis en la seva pàgina http://www.guttmann.com/ca/testimonios\nPublicat per Albert Cunill a 23:01 Cap comentari:\nFem canvi d'alumnes en els projectes d'aprenentatge-servei\nLa setmana passada totes les alumnes i l'alumne que participen dels projectes d'aprenentatge-servei van iniciar la segona meitat del curs canviant de servei. En les imatges podem veure tres de les quatre alumnes que estaran a la residència d'avis de Navàs donant un cop de mà a la terapeuta ocupacional en els tallers dels dimecres.\nAquesta segona meitat de curs hem incorporat un nou servei a l'aprenentatge-servei, el Club social Mosaic de Manresa que atén a persones que pateixen o han patit malalties emntals.\nEs mantene la resta de serveis:\n- Servei Socioeducatiu del Berguedà de Puig-reig.\n- Català per a dones magrebines de Càrites-Navàs.\n- Casal de Joves "El Raig" de Navàs.\nPublicat per Albert Cunill a 6:36 Cap comentari:\nEls de primer fan una sessió de meditació\nMontserrat Castellana, diplomada en infermeria i també amb una àmplia formació en teràpies naturals, va ser l' encarregada de que gaudíssim d' una classe de meditació.\nLa meditació ens permet arribar al punt de connectar ment i cos i, per altra banda, desconnectar del món per una estona.\nEl passat dimarts, 16 de febrer de 2016, els alumnes de primer d' Integració, dintre del Mòdul formatiu on aprenem habilitats socials vàrem poder gaudir d' aquesta experiència, on a part de relaxar-nos també vam poder treure emocions que ens poden ajudar a afrontar la vida d' una altra manera.\nLa classe que vàrem poder gaudir va ser de meditació amb musica en viu, amb bols tibetans, tambors, flauta nativa americana, gong simfònic...\nVa ser una experiència de la que vam sortir tots ben relaxats i amb ganes de repetir.\nAgraïm sincerament la col·laboració amable i experta de la Montserrat Castellana i a la Irene, alumna de primer d'Integració social, per les gestions i iniciativa per a poder fer aquesta activitat !!!\nPublicat per Albert Cunill a 6:28 Cap comentari:\nEls alumnes de segon fan dinàmiques de grup\nPublicat per Albert Cunill a 6:24 Cap comentari:\nParticipem en l'acte sobre assetjament escolar\nDimarts passat, dia 9 de febrer de 2015, vam participar en l'acte sobre "Bulling" que es va fer a Avià, amb una petita obra de teatre que proposava un cas, seguit d'un debat sobre tot allò que s'havia escenificat.\nPublicat per Albert Cunill a 7:38 Cap comentari:\nEtiquetes de comentaris: Infància i adolescència, Notícies, Treballs\nTeatre - fórum "Són coses de nens"\nTEATRE FORUM: Són coses de nens"\ndt., 9 de de febrer, 19:00 – 20:30\nEs tracta d’una obra de teatre curta dirigida a pares, professors i persones vinculades amb el món educatiu, on s’exposa que és l’assetjament escolar o Bullyng, obrint després un debat entre tothom que hi vulgui participar. Temàtica: Assetjament escolar Dirigida per: Jordi Forcadas Durada: 1,5 hora en total: 35 minuts de representació i 1 hora de debat com a mínim. Gènere: Teatre fòrum. Públic: General. Personatges: Pares, professora i fills. Grup conformat per 3 actors i un jòquer. Interpretada per: Judit Saula, Amy Claire, Lluís Cases i Eduard Benito\nPublicat per Albert Cunill a 0:49 1 comentari:\nFem canvi d'alumnes en els projectes d'aprenentatg...


Notícies | Pàgina 4161 de 4638 | RTVVilafranca\nADIF ha adjudicat el contracte d’obres per a la integració del ferrocarril de Vilafranca\nDivendres s’ha fet per part del Consell d’Administració d’ADIF l’aprovació de diverses inversions en la línia d’alta Velocitat Madrid-Barcelona-frontera francesa per un import de prop de 224 milions de pessetes. D’entre aquestes actuacions, destaquem la que afecta directament a Vilafranca, ja que s’ha adjudicat el contracte d’obres per a la integració del ferrocarril a la vila, que contempla la cobertura de les vies tant d’ample europeu com d’ample ibèric. El pressupost és de més de 15 milions i mig d’€, i amb un procés d’execució de 12 mesos. El contracte d’obres ha estat adjudicat a l’empresa Copisa.\n46 habitatges de la promoció del Molí d’en Rovira Sud són sortejats\nAhir es van sortejar els 46 habitatges de la promoció de la Societat Municipal d’Habitatge i REGESA al barri del Molí d’en Rovira Sud. Els pisos estan destinats a persones que porten més de cinc anys empadronats a Vilafranca i que acompleixin certs requisits econòmics.\nLa CUP presentarà una moció al ple sobre l’autodeterminació\nLa CUP presentarà una moció al ple demanant que el Parlament de Catalunya convoqui un referèndum per a la l’autodeterminació. La moció es presenta arrel de la darrera i polèmica proposta d’ERC, que acceptaria a Mas com a president de la Generalitat si es convoqués el referèndum.\nEs presenta l’audiovisual Construint Igualtat, Construint Ciutadania\nEs presenta l’audiovisual Construint Igualtat, Construint Ciutadania: reflexions de la joventut des d’una perspectiva de gènere. L’audiovisual es convertirà en una eina pedagògica que promogui espais de debat al voltant de les diferències entre sexes.\nEs crea un Banc d’Ajuts Tècnics per a l’Atenció a la Dependència\n9 institucions de l’Alt Penedès col·laboren per crear un Banc d’Ajuts Tècnics per a l’Atenció a la Dependència. Es tracta d’un projecte solidari de reciclatge dels ajuts tècnics que serveixen per millorar la qualitat de vida de les persones amb dependència.\nLa majoria de comerços de Vilafranca acompleixen les normatives\nVilafranca participa en un programa pilot de la Diputació en el marc del programa “Suport als municipis a les tasques de seguiment integral de les activitats comercials” amb un resultat positiu. Ja fa 18 mesos que un inspector de comerç està actuant als comerços de Vilafranca.\nEl rector de la UNAN i ex alcalde de León visita Vilafranca\n<p align="left">El rector de la Universitat Nacional Autònoma de Nicaragua va visitar ahir Vilafranca per parlar sobre el seu país i establir noves col·laboracions en l’agermanament. Rigoberto Sampson vol potenciar els llaços entre l’Hospital Comarcal de l’Alt Penedès i l’Hospital Universtari de León entre altres propostes.\nLa Danseria inaugura aquest diumenge els Xupitos de dansa\nEls Xupitos volen ser un espai, que la Danseria oferirà amb una certa periodicitat, per mostrar peces de dansa en creació o ja acabades que necessitin una primera confrontació amb el públic abans d’estrenar-se.\nOlèrdola ha aprovat un dels últims tràmits per recuperar el local de la Societat de Moja\nEl ple de l’Ajuntament d’Olèrdola ha aprovat per unanimitat, en sessió celebrada dimecres passat, sol·licitar a la Subdirecció General de Patrimoni Sindical del Ministeri de Treball la donació d’aquest immoble, situat al carrer Ferran de Moja.\nAquest diumenge es podran visitar els pisos de Cal Mencia\nAvui, a les 7 de la tarda, s’inauguren els 19 habitatges de lloguer amb serveis per a gent gran situats a l’antiga escola Cal Mencia, al carrer dels Ferrers.


La revista digital Passeig de Gràcia ha rebut el Premi Laus d'Or com a millor mitjà de comunicació online 2012 - SIESTV\n10 jul. 2012 La revista digital Passeig de Gràcia ha rebut el Premi Laus d'Or com a millor mitjà de comunicació online 2012\nUn projecte pioner i innovador pel seu disseny, objectius i continguts que neix per iniciativa de l'estudi creatiu ESIETE de Barcelona i sense cap inversió en publicitat\nAmb tan sols un any de vida, Passeigdegracia.com és una revista que va néixer amb el compromís de promoure la cultura, el comerç, la gastronomia i el turisme que conviuen en la més emblemàtica avinguda comercial de Barcelona: un escenari únic per a compartir experiències.\nDes del seu naixement la revista ha comptat amb col·laboradors de luxe de l’entramat creatiu de la ciutat com Juanjo Sáez, Elena Claverol, César Lucadamo, Bernat Rueda, Javier Royo, Mario Eskenazi, Batarata, Edgar Melo, Bernat Camps i Ingrid Pratmarsó, entre molts d’altres.\nEn el seu primer any de vida, la revista digital Passeigdegracia.com rep el prestigiós premi Laus d’Or com a millor mitjà de comunicació online 2012. Els “Premis Laus” s’atorguen des de fa més de 40 anys i premien l’excel·lència del grafisme i la comunicació visual i s’han convertit en una referència essencial per conèixer les propostes creatives rellevants de l’any.\nLa revista parteix de la idea de dotar d’identitat el Passeig de Gràcia com a un dels principals eixos comercials de la ciutat (més enllà de la icona d’Antoni Gaudí i l’arquitectura), apropar els ciutadans al carrer i fomentar un turisme de qualitat.\nÉs una idea original d’ESIETE i està dirigida per Javier Pereda amb un equip base en el que destaca la dissenyadora Anna Solsona, el community manager Juanjo María, el programador Ernest Rupérez i els redactors Ana Ma. Guiot i Alfredo Cano.\nEls valors que es promouen des de la publicació són els de compromís (amb la història, la ciutat, els usuaris, els productes i les marques), innovació (respectant el passat, el present i el futur), qualitat (de continguts i de servei) i responsabilitat (producte contemporani permeable als canvis socials, culturals i tecnològics).\nPasseig de Gràcia és sens dubte un dels eixos comercials i turístics més importants d’Europa i del món. Una “milla d’or” on conviuen la moda i el luxe, però també la cultura, la història, la música o la millor gastronomia. És un escenari viu i efervescent generador d’incomptables històries i notícies que Passeigdegracia.com explica amb veu i opinió pròpia. El Passeig se suma així a la llista de grans carrers que disposen de la seva pròpia pàgina a Internet, com ja tenen Oxford Street o Les Champs Élyseés. Però a diferència d’altres portals amb un enfocament bàsicament publicitari, Passeigdegracia.com aposta per una línia editorial i artística, amb continguts propis de qualitat i col·laboracions de fotògrafs, il·lustradors, redactors i dissenyadors gràfics.\nLa publicació és un passeig per la moda, l’art, la cultura, el disseny i la fotografia i s’estructura en diferents labels o seccions que s’alimenten diàriament amb nous continguts relacionats amb la cultura, el shopping, les últimes tendències o la gastronomia, a més d’un apartat especial dedicat en exclusiva a les propostes culturals i d’oci més interessants de Barcelona seleccionades per l’equip de redactors.\nDes que va néixer ja s’han interessat per la publicació tant l’Ajuntament de Barcelona com l’Associació d’Amics del Passeig de Gràcia degut al caràcter pioner i innovador com a projecte de ciutat i adreçat al concepte d’Smart City (ciutat intel·ligent i sostenible).\nActualment el Passeig de Gràcia representa el quasi 60% de les compres que els turistes extracomunitaris fan a Barcelona i el 27% de les que es fan en el conjunt d’Espanya.\nFins a data d’avui la revista ha realitzat 300 continguts diferents en anglès, català i espanyol, la qual cosa suposa al voltant de 900 publicacions. De les visites que rep la pàgina un 35 % són de l’estranger destacant Estats Units, França, Anglaterra, Xina i Rússia.\nPasseigdegracia.com és una iniciativa privada de l’estudi gràfic barceloní ESIETE que sense cap inversió en publicitat, ha aconseguit captar el interès de més de 80.000 usuaris únics, que s’han consultat 285.000 pàgines amb contingut d’alta qualitat, dada que demostra que estan més de 2,40 minuts a la pàgina. L’objectiu de la revista és el de captar les més de 90.000 cerques al mes relacionades amb el passeig a Google.\nA banda dels Premis Laus, la revista també ha estat guardonada recentment en els “ED Awards” (The European Design Awards) a la categoria de projectes iniciats i liderats per estudis / agències, premis que atorguen les més prestigioses revistes de disseny d’Europa. I amb els “CSS Design Awards”, enfocats a la funcionalitat i innovació a la xarxa.\n2012, barcelona, projecte


Texte: Consell Comarcal del Solsonès\nPer a conèixer el relleu de la comarca, s’ha de pujar fins al Castellvell d'Olius, lloc des del qual es contempla una magnífica panoràmica. Visitar les restes de l'antic castell i l'església gòtica del Remei.\nEsglésia romànica de Madrona\nTambé trobarem més endavant, la petita església de Miravé i la localitat de Sant Climenç de Pinell, amb el conjunt arquitectònic format per l'església del segle XII, una casa senyorial amb emblemes heràldics i l'estret carrer anomenat la vila closa.\nUn altre dels atractius son les restes de l'antiga església romànica de Madrona, a pocs quilòmetres. Arribarem després a l'església dels Apòstols i als dòlmens del Clot del Solá i del Llor.\nEsglésia de Miravé Castellar de la Ribera\nSortir a la carretera principal continuant en direcció a Bassella (C-26), i arribar a Castellar de la Ribera, que també oferix al visitant construccions històriques com l'església de Sant Julià de Ceuró, del segle XI; la de Sant Andreu de Clarà, del segle XII i la necròpoli de Ceuró, del 4000 aC.\nEn el nucli de Castellar de la Ribera, visitarem l'església de Sant Pere, i a l'edifici de l'ajuntament es pot visitar l'antiga escola, que va estar activa del 1940 al 1973, i que és testimoniatge del que va ser l'ensenyament d'aquella època en les zones rurals. Tornar a Solsona per la Collada de Clarà, la C-26.\nEsglésia a Sant Climenç\nPensió Restaurant Casan\nHôtels et Pensions (8)\nGites ruraux (41)\nAuberges et Refuges (5)\nSports d'aventure (2)\nColonies de Vacances (9)


Xavier Coll va néixer a Barcelona en 1960. Va cursar estudis de guitarra a la seva ciutat natal, graduant-se a l’ESMUC, on també va fer un Màster en Música Clàssica i Contemporània. S’ha especialitzat també en instruments històrics (tiorba, vihuela i guitarra barroca). La seva trajectòria professional es desenvolupa, simultàniament, en tres àmbits: els concerts, les gravacions i l’ensenyament.\nCom a concertista ha provocat critiques favorables a totes les seves actuacions, fent més de 130 concerts l’any tocant com a solista o, especialment, en el Barcelona Guitar Trio, del què n’és membre fundador. Ha actuat a Espanya, França, Alemanya, Itàlia, Malta, Anglaterra, Suïssa, Noruega, Estònia, Israel, Rússia, República Txeca, Romania, Turquia, Estats Units, Mèxic, Cuba, tota Amèrica central, Amèrica del Sud (Colòmbia, Ecuador, Xile i Brasil), Egipte, Aràbia Saudí, Emirats Àrabs Units, Sudan, Corea i Japó. Va col·laborar amb Le Concert des Nations, dirigit per Jordi Savall. Actualment participa amb gran èxit de públic en el festival Maestros de la Guitarra Española, on participen també guitarristes com David Russell, Manuel Barrueco, Aniello Desiderio, Zoran Dukic, Antonio Rey, Yamandú Costa o Ricardo Gallén.\nHa enregistrat dos CD’s en solitari: Encuentro (Tárrega, Albéniz) i Tres siglos (del renaixement al romanticisme, amb vihuela i guitarres barroca i romàntica), sis CD’s amb la flautista Montserrat Gascón, un CD amb la mezzosoprano Margarida Lladó, un CD i un DVD amb el Barcelona 4 guitars i recentment un triple CD amb el Barcelona Guitar Trio. Va participar en la gravació en CD de la integral de Joaquín Rodrigo pel segell EMI. També va participar en l’enregistrament del DVD de l’òpera l’Orfeo, de C. Monteverdi, produït per la BBC, amb Le Concert des Nations dirigit per Jordi Savall.\nDes de 2003 és professor a l’Escola Superior de Música de Catalunya (ESMUC), on imparteix classes de Música de Cambra, de Guitarra i de Repertori Específic de Guitarra, de Grau i de Màster.\nGuardonat en prestigiosos concursos internacionals (primer premi concurs ONCE, Madrid 1989; segon premi i premi especial del jurat concurs Maria Canals, Barcelona 1992; premi al millor intèrpret de música espanyola concurs Jacinto e Inocencio Guerrero, Madrid 1995, entre d’altres), la crítica ha destacat la seva depurada tècnica, el seu rigor musical i, especialment, ha valorat la seva gran capacitat de generar sentiments a través de les seves apassionades interpretacions.


PD:Nutrició Hospitalària i Alimentació segons les Patologies Específiques\nNom de l'assignatura: Nutrició Hospitalària i Alimentació segons les Patologies Específiques\nCodi de l'assignatura: 572931\nCoordinació: Ramon Estruch Riba\n— Adquirir uns coneixements teòrics amplis i punters sobre els aspectes epidemiològics,anatòmics, fisiològics, patogènics, clínics, diagnòstics i terapèutics relacionats amb la nutrició i estils de vida per la seva possible aplicació en la pràctica clínica i/o el desenvolupament de nous productes.\n— Dominar els aspectes bàsics, aplicats i clínics de la nutrició i estils de vida en relació a les malalties relacionades i l’envelliment per a la seva aplicació en la pràctica professional i/o desenvolupament de nous productes.\n— Aplicar els elements pràctics sobre la nutrició i estils de vida en relació amb les malalties i l’envelliment per a la seva aplicació en la práctica professional i/o desenvolupament de nous productes.\n— Aplicar els fonaments fisiopatològics en el tractament de les malalties i envelliment saludable.\n— Aplicar las bases dels diferents patrons dietètics, aliments i nutrients, així com els altres determinants de la salut per a la seva aplicació en la pràctica professional.\n— Comprendre les patologies relacionades amb els trastorns alimentaris (anorèxia i obesitat), així com la relació entre nutrició, factors de risc vascular, malaltia cardiovascular i càncer, i aplicar les prescripcions apropiades per a prevenir-les o tractar-les.\n— Avaluar els principis de les dietes personalitzades en base a les patologies que requereixin una alimentació especial, països d’origen, i religió (característiques socials), intoleràncies, al·lèrgies, factors de risc vascular (característiques fenotípiques) i polimorfismes genètics (característiques genotípiques) per a la seva aplicació en la pràctica professional.\n— Reconèixer els efectes saludables o perjudicials dels aliments segons la seva composició, font (aliments ecològics), manteniment, processat i preparació (tècniques de cocció), així com l’anàlisi microbiològic i parasitològic dels aliments i paper de la microbiota intestinal i saber aplicar-los en la pràctica.\n— Aprofitar els coneixements adquirits per a dissenyar nous aliments (tecnologia d’analisi d’aliments i de desenvolupament industrial) i saber avaluar la seva utilitat a la pràctica.\n— Aprofitar els coneixements adquirits per a confeccionar un pla de negoci per al desenvolupament de nous productes/serveis o empreses.\n— Conèixer la valoració del risc nutricional i la desnutrició en l’àmbit hospitalari.\n— Saber ajustar les recomanacions dietètiques a la patologia del pacient.\n— Saber les indicacions i l’ús de la nutrició enteral i parenteral.\n1. Valoració del risc nutricional\n1.1. Mètodes de valoració nutricional: índexs, antropometria, dinamometria, tests multiparamètrics\n1.2. Desnutrició: tipus sindròmics de desnutrició (marasme, kwashiorkor), criteris diagnòstics, codificació, nova classificació de desnutrició\n1.3. Valoració dels requeriments nutricionals: estimació, calorimetria. Situacions especials\n1.4. Aspectes epidemiològics: epidemiologia de la desnutrició hospitalària, impacte de la desnutrició en l’evolució clínica\n2. Adaptació de la dieta en macronutrients i textura\n2.1. Adaptació en textura: disfàgia orofaríngia. Estudi diagnòstic (screening, mètode volum viscositat, videofluoroscòpia). Gradació de textures\n2.2. Restricció de greixos: limfangièctasi intestinal, dèficits de la betaoxidació\n2.3. Restricció proteica: adaptació dietètica en les metabolopaties congènites més freqüents (fenilcetonúria, trastorn del cicle de la urea, homocistinúria). Càlcul de la dieta - equivalent proteic. Suplementació adicional\n2.4. Restricció de glúcids: intolerància a la lactosa, intolerància a la fructosa i sorbitol\n3. Intervenció nutricional en insuficiència orgànica\n3.1. Intervenció nutricional en insuficiència renal\n3.2. Intervenció nutricional en insuficiència hepàtica\n3.3. Intervenció nutricional en insuficiència pancreàtica i altres síndromes malabsortives\n4. Intervenció nutricional al perioperatori\n4.1. Intervenció multimodal: l’ERES com a nou paradigma en el tractament del pacient quirúrgic\n4.2. Intervenció nutricional en el preoperatori\n4.3. Intervenció nutricional en el postoperatori immediat de cirurgia digestiva. Dietes de transició\n5. Intervenció dietètica en el pacient neoplàsic i el pacient transplantat\n5.1. Caquèxia: definició. Mecanismes fisiopatològics. Estratègies nutricionals\n5.2. Adaptació dietètica en els efectes adversos del tractament antineoplàstic: anorèxia, mucositis, diarrea\n5.3. Dieta de baixa càrrega bacteriana. Adaptació dietètica al trasplantament hematopoètic\n6. Nutrició artificial I: nutrició enteral\n6.1. Nutrició enteral: indicacions i vies d’accés. Tipus de fórmules de nutrició enteral\n6.2. Complicacions de la nutrició enteral: prevenció i tractament\n6.3. Interaccions fàrmacs - nutrició enteral\n7. Nutrició artificial II: nutrició parenteral\n7.1. Nutrició parenteral: indicacions i vies d’accés. Complicacions agudes de la nutrició parenteral\n7.2. Formulació en nutrició parenteral. Estabilitat en les emulsions de nutrició parenteral. Criteris galènics. Formulació all-in one. Fórmules tricamerals\n8. Suport nutricional avançat al fracàs intestinal\n8.1. Nutrició parenteral domiciliària: concepte, indicacions. Requisits necessaris per a la seva implementació\n8.2. Complicacions cròniques de la nutrició parenteral: hepatopatia, nefropatia, complicacions lligades a l’accés venós\n8.3. Nous tractaments en el fracàs intestinal: anàlegs de la GLP-2\nL’assignatura és de tipus semipresencial amb assistència no obligatòria, però sí recomanable.\nEs realitzen classes magistrals on s’exposaran els continguts de l’assignatura mitjançant metodologia expositiva amb suport audiovisual.\nEl desenvolupament teòric dels temes es compagina amb seminaris sobre temes monogràfics, per tal de consolidar els continguts teòrics i assolir les competències de l’assignatura. Durant el decurs de l’assignatura es realitzaran quatre seminaris:\n1. Mòdul 1: Cribratge nutricional i tests multiparamètrics.\n2. Mòdul 2: Maneig de les racions de glúcids en Diabetis Mellitus.\n3. Mòdul 6: Fórmules de nutrició enteral i càlcul de la pauta de nutrició enteral. Formes d’administració (bolus, cíclica, contínua).\n4. Mòdul 7: Càlcul de la pauta de nutrició parenteral.\nEls estudiants han de realitzar diversos treballs basats en casos clínics. Alguns mòduls inclouen diverses opcions de treball, a escollir per l’estudiant:\n1. Mòdul 1: Valoració nutricional.\n2. Mòdul 2: Pacient amb trastorn del cicle de la urea diagnosticat en l’edat adulta. / Dieta cetogènica en pacient amb epilèpsia refractària.\n3. Mòdul 3: Pacient amb insuficiència renal i hemodiàlsi. / Pacient amb cirrosi hepàtica i encefalopatia hepàtica. / Pacient amb malaltia de Crohn.\n4. Mòdul 4: Suport nutricional en el perioperatori.\n5. Mòdul 6: Suport nutricional mitjançant nutrició enteral.\n6. Mòdul 7: Suport nutricional mitjançant nutrició parenteral.\nEs duu a terme mitjançant la presentació de 6 treballs individuals i una prova escrita. La qualificació de l’assignatura ve donada per la mitjana ponderada de les notes obtingudes en aquestes proves. Així, els treballs individuals representen el 40 % de la nota i la prova escrita el 60 %.\nPer poder presentar-se a la prova escrita, caldrà haver entregat i/o aprovat un mínim de 4 dels 6 treballs. Els treballs s’han de redactar segons el llibre d’estil de la UB\nLa prova escrita serà una test de resposta múltiple on les respostes negatives resten segons la següent fórmula:\nx = encerts – (errors / n-1), sent n el nombre d’opcions de resposta.\nEls estudiants que ho vulguin poden acollir-se a la modalitat d’avaluació única, renunciant d’aquesta manera a l’avaluació continuada. Per optar per l’avaluació única caldrà entregar una petició a un dels professors responsables de l’assignatura, amb còpia de la sol·licitud per al’estudiant. La petició s’haurà d’entregar dins dels terminis fixats i amb els procediments establerts per la Comissió Acadèmica del centre.\nL’avaluació única constarà d’una prova escrita en format test de resposta múltiple on les respostes negatives resten segons la següent fórmula:\nNUTRICIÓN Y DIETÉTICA CLÍNICA. Editor: Jordi Salas Salvadó. Edició: 3a; Elsevier Masson; 2014 ISBN: 9788445823774\nDIETOTERAPIA, NUTRICIÓN CLÍNICA Y METABOLISMO. Editor: Daniel A. de Luis Román. Edició: 2a; Díaz de Santos; 2015 ISBN: 9788479789640\nMODERN NUTRITION IN HEALTH AND DISEASE. Editor: Maurice E. Shils.Edició: 10a; Lippincott Williams & Wilkins; 2006 ISBN: 0781741335